“Návrh”

Vláda Slovenskej republiky

v y d á v a
podľa § 10 ods. 1 a 13 a § 10a ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov ( ďalej len "zákon")
r o z h o d n u t i e  č. 
o privatizácii časti príspevkovej organizácie

Obchodné meno:	ŠDVÚ, Štátny drevársky výskumný ústav, Bratislava	
Sídlo podniku:	Dúbravská cesta 4
833 30 Bratislava	
IČO:	153 729 	

Na realizáciu sa určuje privatizačný projekt vedený v evidencii Ministerstva pre správu          a privatizáciu národného majetku Slovenskej republiky pod číslom 2254 (ďalej len "určený privatizačný projekt").
Rozhodnutie sa týka časti majetku príspevkovej organizácie ŠDVÚ, Štátny drevársky výskumný ústav, Bratislava – časť Výskumná stanica Pezinok, Za dráhou 27, 902 03 Pezinok, vymedzeného výstupným formulárom F.1(A)/2 určeného privatizačného projektu.

1.	Spôsob privatizácie:
	Priamy predaj vopred určenému záujemcovi.

2.	Účtovná hodnota majetku podniku k 30. 9. 2001:
	10 602 tis. Sk
	(slovom: desaťmiliónovšesťstodvatisíc slovenských korún)

3.	Spôsob výberu kupujúceho:	
	Kupujúci  bol  vybraný  Ministerstvom  pre  správu  a privatizáciu  národného majetku Slovenskej republiky vo  výberovom konaní.

4. Kupujúci :   
Obchodné meno:	EUROSTART, s.r.o.	
Sídlo:	Za dráhou 27
Pezinok
902 01	
IČO:	34 151 109	

5. Kúpna cena : 6 500 000.- Sk
(slovom: šesťmiliónovpäťstotisíc slovenských korún) 

6. Platobné podmienky a ich zabezpečenie:
Kúpnu cenu vo výške 6 500 000,- Sk zaplatí kupujúci na účet predávajúceho v termíne do 30 dní od  účinnosti zmluvy o predaji časti organizácie. 
Úhrada kúpnej ceny je zabezpečená  nasledovnými dokladmi:
Oznámením o vinkulácii, ktoré vystavila Tatra banka, a. s., Vajanského nábr. 5, 810 11 Bratislava 111, regionálne obchodné centrum Bratislava – Račianska dňa 19. 6. 2002. V predmetnom doklade uvedený peňažný ústav oznamuje, že klient Eurostart s.r.o., Za dráhou 27, Pezinok, IČO: 341 511 09 má vinkulované peňažné prostriedky vo výške EUR 150.000,- slovom stopäťdesiattisíc EUR na jeho účte č. 4920734056, vedenom v ich banke, na dobu neobmedzenú za účelom privatizácie príspevkovej organizácie ŠDVÚ Bratislava, časť Výskumná stanica Pezinok, v prospech FNM SR.

7. Ďalšie podmienky predaja:
7.1.	Kupujúci sa zaväzuje, že neuplatní svoju pohľadávku vo výške 840 tis. Sk voči príspevkovej organizácii ŠDVÚ Bratislava v zmysle uzatvorenej zmluvy o úhrade nákladov za úpravy prevádzkových hál výskumnej stanice ŠDVÚ Pezinok zo dňa            16. 12. 1998.
7.2.	Fond národného majetku Slovenskej republiky v zmluve upraví právo na odstúpenie od zmluvy v prípade, že kupujúci nesplní záväzky a povinnosti vyplývajúce zo zmluvy.

P o u č e n i e:
Na toto rozhodnutie sa nevzťahujú všeobecné ustanovenia o správnom konaní a nepodlieha preskúmaniu súdom.

Dostanú:	Fond národného majetku Slovenskej republiky
	Ministerstvo hospodárstva Slovenskej republiky
	Ministerstvo pre správu a privatizáciu národného majetku Slovenskej republiky
	Úrad vlády Slovenskej republiky

za správnosť:  Ing. Mária Machová, CSc.
	ministerka pre správu a privatizáciu
	národného majetku Slovenskej republiky

                                                                    ....................................................
	           (podpis a pečiatka)